આદિવાસીઓને બંધારણની જોગવાઇ અનુસાર અનુસુચિત જનજાતિ તરીકેનાં મળતા લાભોમાં અન્યાય અને ગેરકાયદેસર ખોટા લાભ મેળવતા લોકો સામે આદિવાસી સમાજે પણ અવાજ ઉઠાવ્યો છે. અનુસુચિત જનજાતિનાં ખોટા પ્રમાણપત્રો મેળવીને શિક્ષણ સંસ્થાઓમાં એડમિશન મેળવવાથી માંડીને નૌકરી મેળવવા તેમજ ચુંટણીમાં પણ અનુસુચિત જનજાતિની અનામત બેઠકોમાં ચુંટાઇ આવવાની ગોલમાલ થઇ રહી છે. ત્યારે આ કારણે આદિવાસી સમૂદાયમાં પણ રોષ છે અને આવા પ્રમાણપત્રો આપવામાં થતી ગેરવ્યવસ્થા દૂર કરી બંધારણીય હકોનાં રક્ષણ માટે પ્રમાણપત્રોને લગતો કડક કાયદો લાવવા આદિવાસી સમાજે માંગ કરી છે.